stanford-oval/wikipedia huggingface dataset:
Slime You Out
רקע

שני האמנים נקשרו לראשונה במילים של "Mr. Right Now"‏ (2020), כאשר דרייק חשף שיצא עם סיזה ב-2008. סיזה הגיבה בתחילה בכך שהפסיקה לעקוב אחרי הראפר באינסטגרם. עם זאת, מאוחר יותר אישרה שהם אכן יצאו מ-2009 וכי זה היה "באהבה ושלום". בדצמבר 2022, היא אישרה שוב כי הם בטוב אחד עם השני. ב-14 בספטמבר, הם שיתפו עטיפת סינגל של האלי ברי מכוסה בסליים בטקס פרסי בחירת הנוער 2012 ברשתות החברתיות שלהם, ורמזו על שיתוף פעולה. עם זאת, הפוסטים לא הכילו מידע נוסף מלבד תיוג של האמנים זה את זה. ברי הביעה את אכזבתה מדרייק באינסטגרם, והצהירה שהוא לא קיבל את רשותה להשתמש בתמונה שלה כעטיפה. הסינגל הוכרז בסופו של דבר שעות ספורות לפני צאתו, ב-15 בספטמבר 2023.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 3 |  |
|  אוסטרליה | מצעד הסינגלים האוסטרלי | 12 |  |
|  איסלנד | הפלייליסט | 8 |  |
|  איטליה | מצעד הסינגלים האיטלקי | 64 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 1 |  |
|  ארצות הברית | Rhythmic | 31 |  |
|  גרמניה | GfK – טופ 100 | 56 |  |
|  דנמרק | היטליסטן | 21 |  |
|  הולנד | מצעד 40 הסינגלים ההולנדיים | 37 |  |
|  הממלכה המאוחדת | מצעד הסינגלים הבריטי | 10 |  |
|  לטביה | לטביה טופ 40 | 17 |  |
|  ליטא | AGATA | 40 |  |
|  נורווגיה | VG-lista | 19 |  |
|  ניו זילנד | המצעד הניו זילנדי הרשמי | 9 |  |
|  צרפת | SNEP | 87 |  |
|  קנדה | קנדה הוט 100 | 2 |  |
|  שוודיה | סוורייטופליסטן | 26 |  |
|  שווייץ | המצעד השווייצרי | 19 |  |
מיקומי שיא > מצעדי סוף שנה

|   ‏‏‏  2024> מדינה |   ‏‏‏  2024> מצעד |   ‏‏‏  2024> מיקום שיא |   ‏‏‏  2024>  |
| --- | --- | --- | --- |
|  ארצות הברית | מצעד שירי ה-R&B/היפ-הופ | 58 |  |
|  ארצות הברית | מצעד שירי ה-R&B | 14 |  |
צו הפטר

צו הֶפְטֵר הוא צו שניתן על ידי שופט בית המשפט המחוזי המסיים הליכי פשיטת רגל, בתנאים שקבע החוק ונחשב לסופם הטוב של חייבים שנמצאים בהליכי פשיטת רגל וחדלות פירעון, שכן צו הפטר מאפשר למעשה את מחיקת יתרת חובותיהם שלא נפרעו של החייבים בהליך ומעניק להם את האפשרות לפתוח דף חדש מבחינה כלכלית.
במידה והחייבים מוכיחים כי פרעו לטובת הנושים את מלוא החוב שהיו יכולים לשלם במסגרת ההליך, בית המשפט המחוזי או רשם הוצאה לפועל הוא שמעניק את הצו לאחר ששמע את כלל טענות הצדדים להליך. שתי ערכאות מוסמכות לתת את ההפטר. בית משפט המחוזי לחייבים בהליכי פשיטת רגל או רשם ההוצאה לפועל לחייבים אשר עומדים בתנאי ההפטר עד סכום של 800,000 ש"ח במסגרת הליכי הוצאה לפועל לחייבים שהוגדרו מוגבלים באמצעים.
בקשה לצו הפטר בבית המשפט המחוזי תהיה בכתב ותאומת בתצהיר, ויכולה שתוגש יחד עם בקשה להכרזה על פשיטת רגל או בכל מועד שהוא לאחר שהוכרז חייב כפושט רגל. לרוב בבקשות שהוגשו על ידי חייבים החל מחודש ספטמבר 2013 עת הנהיג הכונס הרשמי רפורמה בהליכים נדונה בקשה להכרזת פשיטת רגל יחד עם הפטר מותנה או חלוט במעמד הדיון שמקיים בית המשפט בבקשה כולה (כחצי שנה עד שנה וחצי ממועד ההחלטה על צו כינוס כנגד החייב).
במידה ובדיון פשיטת רגל הוכרז חייב כפושט רגל וכמו כן אם גובשה תוכנית פירעון על ידי הכונס הרשמי והצדדים הסכימו לתוכנית זו ייתן בית המשפט את אחד מהצווים הבאים:
צו הפטר מותנה - שעל פיו על החייב לציית לצו תשלומים מסוים ובהדרגה בתמורה לתשלומים אלה יסיר בית המשפט הגבלות שונות על החייב. לאחר חלוף כלל מועדי התשלומים שבצו מותנה זה יגיש הכונס הרשמי הצהרה לבית המשפט וזה ימציא צו הפטר חלוט המפטיר את החייב מיתרת חובותיו המוצהרים שנוצרו עובר לצו הכינוס שניתן לו. עד שחייב לא מילא אחר הוראות הצו עודנו מצוי הוא בהליכי פשיטת רגל ומוטלת עליו חובת דיווח לכונס הרשמי על כל שינוי בענייניו. הפרת החובה הנ"ל יכולה לגרום לביטול ההליכים.
צו הפטר חלוט - צו זה נפוץ אך ניתן לעיתים רחוקות במקרים בהם אין תועלת לנושים מהמשך ההליך כנגד החייב. הצו מפטיר את החייב מיידית לאחר תום דיון בהכרזת פשיטת רגל מכל חובותיו שנוצרו עובר לצו הכינוס שניתן לו. צו הפטר חלוט מבטל ומסיים את כלל הליכי פשיטת הרגל כולל צו כינוס וצו פשיטת רגל והגבלות שהוטלו על החייב מכוחם.
לאחר שקיבל החייב צו הפטר חלוט עליו להמציא העתק ממנו לכלל הנושים ולתיקי ההוצאה לפועל ובתי המשפט שההליכים בהם עוכבו בצו הכינוס. מחובתו של החייב לוודא את סיום ההליכים בפועל כנגדו.
צו הפטר חלוט יהווה ראייה והגנה מחובות שהיו לחייב טרם כניסתו להליך פשיטת רגל עד למועד בו ניתן לו צו כינוס ולא נתבעו ולכן אם נושה שהחוב כלפיו הוצהר בכניסה להליך יפתח בהליך נגד חייב שהופטר מאותו חוב לאחר הפטרו כאמור יוכל החייב להתגונן באמצעות הצו כנגד אותה התובענה.
התנאים לקבלת צו הפטר

על החייבים להוכיח כי פעלו בתום לב על מנת להסדיר את חובותיהם, אולם הצו איננו בהכרח פותר את כל הבעיות העומדות בפניהם, שכן בית המשפט המחוזי עשוי להתנות את ההפטר, להפוך אותו להפטר חלקי או להפטר מלא, בהתאם לשיקול דעתו של השופט או הרשם.
כל מקרה נשקל לגופו וההתנהלות של החייבים משחקת תפקיד חשוב בהחלטה.
בית המשפט מתייחס לכל מקרה לפי לשון החוק: "הכרה באינטרס של פושט הרגל כאשר זה נקלע לחובות בתום לב והוא מצוי במצב שהוא איננו מסוגל לפרוע אותם". לכן בית המשפט העליון קבע כי "גאולת חייבים מהשתעבדות מתמשכת לחובותיהם עד אין קץ" היא נורמה בכל חברה מתוקנת.
לאחר שנשקלו גם זכויות הקניין של הנושים, שצפויים לאבד חלק מההשקעה או מהכסף שחייבים להם, משתדלים השופטים למצוא את האיזון בין האינטרסים השונים. לנושים ישנה הזדמנות להביע את עמדתם, כמו גם לנאמן ולכונס הנכסים, ונשקלת גם התועלת הצפויה או שאינה צפויה לנושים מהתארכות ההליכים.
השיקולים מאחורי צו הפטר

כאשר מונחת לפתחו של בית המשפט בקשה למתן צו הפטר, בית המשפט מתייחס לעיקרון אשר מקופל בהפטר והוא "הכרה באינטרס של פושט הרגל כאשר זה נקלע לחובות בתום לב והוא מצוי במצב שהוא איננו מסוגל לפרוע אותם". בית המשפט העליון התייחס לכך בפסיקתו בע"א 4892/91 אשכנזי נ' כונס הנכסים הרשמי בקובעו כי "חברה מתוקנת רואה ערך חשוב ביותר בגאולת חייבים מהשתעבדות מתמשכת לחובותיהם, עד אין קץ, ובהושטת גלגל הצלה לעברם". עם זאת, אל מול השיקולים החברתיים במתן ההפטר, בית המשפט מכיר בכך שיש בצו זה משום פגיעה בזכות הקניין של הנושים (שכן אלה לא יוכלו להיפרע מלוא חובם). אי לכך, מוטלת על בית המשפט מלאכת איזון בין האינטרסים השונים. מחד, זכותו של החייב להתקיים בכבוד כאשר הוא פעל בתום לב להסדרת חובותיו. מאידך, זכות הקניין של הנושים אשר היא זכות חוקתית ממעלה ראשונה במשטר הדמוקרטי. השיקולים אשר נבחנים במקרים כגון דא הם:
התנהלותו של החייב לפני ובמהלך הליכי פשיטת הרגל.
תסקיר אשר הוגש בעניינו של החייב על ידי כונס הנכסים הרשמי.
עמדתם של הנושים.
תועלת אשר צפויה לנושים מהימשכות הליכי פשיטת הרגל.
עמדתו של הנאמן.
תום לב בהליך ההפטר

תום הלב של החייב לפני הליך פשיטת רגל נבדק לגבי אופן היווצרות חובותיו כלומר, האם הם נוצרו בתום לב לדוגמה, בשל חתימה כערב לחובות אחרים, או שהחייב יצר אותם בחוסר תום לב, ואף בדרכי מרמה ותוך ביצוע עבירה פלילית, כגון באמצעות פיזור צ'קים, ניהול עסקים בלתי חוקיים, הימורים וכדומה.
סעיף 63(ב) לפקודת פשיטת הרגל מציין גם את ההתנהגויות הבאות כאינדיקציות לחוסר תום לבו של החייב לפני הליכי פשיטת רגל שלו, שיש לשקול בעת הדיון בבקשתו לקבלת צו הפטר:
פושט הרגל לא ניהל כמקובל וכיאות לעסקו פנקסי חשבונות המראים במידה מספקת את פעולותיו העסקיות ומצבו הכספי בשלוש השנים שבתכוף לפני פשיטת רגלו.
פושט הרגל קיבל עליו חבויות חדשות או התחיל בעסקים חדשים בעת שידע שהוא חדל פירעון ומבלי שהיה לו יסוד סביר להניח שיוכל לעמוד בהתחייבויותיו.
פושט הרגל לא תירץ באופן מניח את הדעת מדוע היה לו הפסד או חסר כדי עמידה בחבויותיו.
פושט הרגל גרם או תרם לפשיטת רגלו בעסקאות נמהרות או מסוכנות, בפזרנות בלתי מוצדקת באורח חייו, בהימור, או בהזנחה פושעת של ענייני עסקיו.
פושט הרגל גרם לנושיו הוצאה מיותרת על ידי הגנה קנטרנית או מרגיזה בפני תובענה שהגישו נגדו בצדק.
פושט הרגל גרם או תרם לפשיטת רגלו כאשר נטל עליו הוצאה בלתי מוצדקת בהגשת תובענה קנטרנית או מרגיזה.
תוך שלושת החדשים שקדמו לצו הכינוס, שעה שפושט הרגל לא היה יכול לפרוע את חובותיו במועדם, הוא העדיף נושה שלא כשורה.
פושט הרגל הוכרז פושט רגל בחמש השנים שקדמו למועד מתן צו.
פושט הרגל היה אשם במרמה או בהפרת נאמנות במרמה.
סוגי צווי ההפטר בבית משפט המחוזי > צו הפטר חלוט ומלא

צו שפוטר את החייב באופן מלא מכל יתרת החובות שניתן לפטור אותו לפי הדין. זהו הצו האולטימטיבי שאותו שואפים כל החייבים להשיג. הצו יינתן כאשר ביהמ"ש התרשם שהחייב אכן פעל בתום לב וניסה לכסות את חובותיו, אך לא הצליח בכך בשל קשייו הכלכליים.
סוגי צווי ההפטר בבית משפט המחוזי > צו הפטר מותנה

מדובר בצו שמותנה בתנאים שעל החייב לקיימם לפני מתן ההפטר או לאחריו, לרבות ביצוע תשלומים במשך תקופה שלא תעלה על 4 שנים מיום מתן צו ההפטר, או תקופה ארוכה יותר, מטעמים מיוחדים שיירשמו.
זהו מעין מצב ביניים, אשר במסגרתו בית המשפט קובע כי החייב יקבל הפטר חלוט לאחר קיום תנאים מסוימים, כאשר לרוב מדובר בעמידתו בצו תשלומים לנושים שיוטל עליו במסגרת הסכם שייחתם בינו לנושים באספת הנושים.
כל עוד לא התקיימו התנאים שבהפטר המותנה, החייב עודנו מצוי בהליך פשיטת הרגל. במידה והחייב יעמוד בצו התשלומים, הוא יזכה לצו חלוט. במידה והחייב לא יעמוד בצו התשלומים, בית המשפט רשאי לבטל בכל עת את צו ההפטר המותנה, וזאת מיוזמתו או לבקשת הכנ"ר, הנאמן או נושה של החייב.
סוגי צווי ההפטר בבית משפט המחוזי > צו הפטר חלקי

צו אשר פוטר את החייב רק מחלק מהחובות שניתן לפטור אותו לפי הדין. הצו יינתן כאשר בית המשפט הגיע למסקנה כי החייב פעל בתום לב רק כלפי נושים מסוימים ואילו לגבי נושים אחרים הוא פעל בחוסר תום לב.
זהו צו פחות שכיח, משום שאם בית המשפט הגיע למסקנה שהחייב נהג בחוסר תום לב כלפי חלק מהנושים, אזי בדרך כלל די בכך כדי שהוא ידחה כליל את בקשתו למתן צו ההפטר. במידה וביהמ"ש בכל זאת החליט לתת צו הפטר חלקי, אזי הצו יעניק לחייב פטור מחלק מחובותיו, בעוד לגבי יתר החובות ימשכו הליכי פשיטת הרגל באופן נפרד.
סעיף 64 לפקודה קובע כי לאחר שחלפו שנתיים ממתן צו ההפטר, יכול החייב לנסות לשכנע את בית המשפט כי אין סיכוי סביר שיהיה במצב שיוכל למלא אחרי האמור בצו, ובמקרה כזה בית המשפט רשאי לשנות את הצו באופן ובתנאים שימצא לנכון. מטבע הדברים, סעיף זה רלוונטי רק לצו הפטר מותנה או חלקי ואין לו רלוונטיות לצו הפטר חלוט ומלא.
סוגי צווי ההפטר בבית משפט המחוזי > צו הפטר לאלתר

בהתאם לסעיף 18ה(3) לפקודה, קיימת אפשרות לפיה בית המשפט יורה על מתן צו הפטר מייד לאחר תום הדיון בבקשת פשיטת הרגל של החייב והכרזתו כפושט רגל, וזאת בתנאי שחלפו לפחות שישה חודשים מיום מתן צו הכינוס.
צו זה יינתן במידה ובית המשפט יגיע למסקנה לפיה אין בניהול הליכי פשיטת רגל כדי להביא תועלת לנושים.
הפטר בהוצאה לפועל

ביום 6 בספטמבר 2015 נכנס לתוקפו תיקון מס' 47 לחוק ההוצאה לפועל, תשכ"ז- 1967 (מתן הפטר לחייב מוגבל באמצעים). תיקון זה נקבע כהוראת שעה למשך שלוש שנים עד ליום 5 בספטמבר 2018.
במסגרת הוראת השעה, חייבים אשר הוכרזו כ"חייבים מוגבלים באמצעים" במערכת ההוצאה לפועל, ועומדים בתנאי הסף (המפורטים בהמשך), זכאים להגיש בקשה להפטר שמשמעותה – מחיקת חובות בהוצאה לפועל וחובות שאינם במערכת ההוצאה לפועל. ההפטר מביא למחיקת חובות, מלבד חובות שאינם ברי הפטר – מזונות, משכנתא, נזק בלתי קצוב, חוב שנוצר במרמה וקנס פלילי או קנס מנהלי.
מטרת התיקון לחוק לסייע לחייבים מוגבלים באמצעים (מחוסרי נכסים, העומדים בצו החיוב בתשלומים) לקבל הפטר מחובותיהם, כדי לאפשר להם לשקם את חייהם ולצאת לדרך חדשה. תוקפה של הוראת השעה הוארך מס' פעמים בשל הבחירות לכנסת והמועד האחרון להגשת בקשת הפטר מכוח תיקון זה היה בתאריך 16 ביוני 2020.
הפטר בהוצאה לפועל > מסלול ההפטר בהוצאה לפועל

מסלול ההפטר הוא הליך במערכת ההוצאה לפועל שבסופו מחליט רשם הוצאה לפועל – הגורם השיפוטי בהוצאה לפועל, באם לתת לחייב, שעמד בתנאי החוק, הפטר מלא מחובותיו. המסלול מתחיל בהגשת בקשת הפטר על ידי החייב ללשכת הפטר במערכת ההוצאה לפועל.
הפטר בהוצאה לפועל > התנאים להגשת הבקשה ע"פ החוק

המבקש בקשה להפטר, הוכרז על ידי רשם ההוצאה לפועל כ"חייב מוגבל באמצעים", והיה חייב מוגבל באמצעים בארבע השנים שקדמו להגשת הבקשה, לפחות.
בעת הגשת הבקשה לא עלה סך חובותיו של החייב על סכום של 800,000 ₪ (כולל חובות שאינם ברי הפטר- משכנתא, מזונות, קנס מנהלי או פלילי) נציין, כי בעת בחינת הבקשה, יבחן רשם ההוצאה לפועל את היקף החובות בהוצאה לפועל ואת החובות שאינם בהוצאה לפועל. במידה וגובה החוב הכולל יעלה על 800,000 ₪ אז משמעות הדבר שלא ניתן לקבל הפטר.
החייב עמד בצו תשלומים שניתן לו על ידי רשם ההוצאה לפועל בשלוש השנים האחרונות שקדמו למועד הגשת בקשת ההפטר.
לא מתנהל לגבי החייב הליך פשיטת רגל בבית המשפט המחוזי, ולא הוגשה בקשה כזו אשר נמצאת תלויה ועומדת ולא קיים הליך שהסתיים במהלך חמש השנים שקדמו להגשת הבקשה.
אין לחייב נכסים בעלי ערך הניתנים לעיקול, מכירה או מימוש.
הוראת השעה אינה חלה על חייבים שנפטרו.
החל מתאריך 15 בספטמבר 2018 לא ניתן יותר להכריז על חייבים מוגבלים באמצעים וכן להעניק הפטר מכוחו. החל ממועד זה, הליכי חדלות פירעון וצו הפטר יינתנו מכוח חוק חדלות פירעון ושיקום כלכלי בלבד.
ראו גם

דיני חדלות פירעון
הבראת חברות
פירוק חברות
הוצאה לפועל
לקריאה נוספת

דוד האן חדלות פירעון (2010)
שלמה לוין ואשר גרוניס פשיטת רגל (2010)
יוסף ויצמן, הוצאה לפועל - מעשה והלכה הוצאה לאור של לשכת עורכי הדין, (2016)
יוסף ויצמן מחיקת חובות בישראל (2024)
הערות שוליים

↑  הפטר מותנה בפשיטת רגל, באתר כל זכות
↑  חוב עקב נהיגה ללא ביטוח: האם רוכב אופנוע שצבר חוב עקב תאונה יקבל הפטר?, באתר דין - עורכי דין ומידע משפטי בישראל, ‏4 בדצמבר 2024
↑  מדריך לחייב השוקל להגיש בקשה למחיקת חובות (הפטר) בהוצאה לפועל, באתר כל זכות
↑  מסלול הפטר מחובות ל"חייב מוגבל באמצעים" במערכת ההוצאה לפועל, רשות האכיפה והגבייה,
↑  נירה שלו, ‏גם חייבים בהוצאה לפועל יכולים לזכות למחיקת חובות, באתר דבר העובדים בארץ ישראל, 2 בספטמבר 2018
↑  סעיף 69י1 לחוק ההוצאה לפועל
| דיני חדלות פירעון |
| --- | --- | --- |
| הליכי חדלות פירעון | פשיטת רגל • פירוק חברות • הבראת חברות |  |
| הליכים קשורים | כינוס נכסים • הוצאה לפועל • הסדר חוב |  |
| ערכים נוספים | חוק חדלות פירעון ושיקום כלכלי • צ'פטר 11 • שעבוד צף |  |
It's Only Me

It's Only Me הוא אלבום האולפן השלישי של הראפר האמריקאי ליל בייבי. האלבום יצא לאור ב-14 באוקטובר 2022, על ידי חברות התקליטים קוואליטי קונטרול מיוזיק, מוטאון, וולף-פאק ו-4 פוקטס פול. האלבום מכיל הופעות אורח של נארדו ויק, יאנג ת'אג, פריידיי, פיוצ'ר, ריילו רודריגז, ג'רמי, EST Gee ופו שייסטי. הוא נתמך על ידי שני סינגלים: "In a Minute" ו-"Heyy".
סינגלים וקידום

ב-8 באפריל 2022, ליל בייבי הוציא את הסינגל המוביל מתוך האלבום, "In a Minute". באוגוסט 2022, חשף ליל בייבי ברשתות החברתיות קטע קצר מתוך שיר מהאלבום. ב-2 בספטמבר 2022, הכריז על שם האלבום וחשף את עטיפתו ותאריך צאתו, מיד לאחר צאת הסינגל "Detox", שאינו נכלל באלבום. העטיפה מתארת שלבים שונים בחייו של ליל בייבי בתור הר ראשמור. ב-10 באוקטובר 2022, הוציא את הסינגל השני מתוך האלבום, "Heyy", וכן חשף את רשימת הרצועות שלו באותו היום.
הצלחה מסחרית

האלבום הגיע היישר אל המקום הראשון במצעד הבילבורד 200 ב-29 באוקטובר 2022, עם 216,000 יחידות שקולות לאלבום (כולל 6,500 מכירות טהורות) בשבוע הראשון לצאתו בארצות הברית. האלבום זכה לסך מצטבר של 288.97 מיליון השמעות בהזרמת מוזיקה לשיריו, הכמות השלישית בגודלה להשמעות בשבוע ראשון ב-2022. זה אלבומו השלישי של ליל בייבי שהגיע למקום הראשון.
רשימת רצועות

| מס' | שם | משך |
| --- | --- | --- |
| 1. | Real Spill  | 3:18 |
| 2. | Stand On It  | 2:46 |
| 3. | Pop Out (ביחד עם נארדו ויק)   | 3:15 |
| 4. | Heyy  | 3:12 |
| 5. | California Breeze  | 2:57 |
| 6. | Perfect Timing  | 2:41 |
| 7. | Never Hating (ביחד עם יאנג ת'אג)   | 2:40 |
| 8. | Forever (בהשתתפות פריידיי)   | 2:47 |
| 9. | Not Finished  | 2:43 |
| 10. | In A Minute  | 3:20 |
| 11. | Waterfall Flow  | 2:44 |
| 12. | Everything  | 2:20 |
| 13. | From Now On (בהשתתפות פיוצ'ר)   | 2:59 |
| 14. | Double Down  | 3:22 |
| 15. | Cost To Be Alive (ביחד עם ריילו רודריגז)   | 2:19 |
| 16. | Top Priority  | 3:07 |
| 17. | Danger  | 2:31 |
| 18. | Stop Playin (בהשתתפות ג'רמי)   | 2:37 |
| 19. | FR  | 2:55 |
| 20. | Back and Forth (ביחד עם EST Gee)   | 2:01 |
| 21. | Shiest Talk (בהשתתפות פו שייסטי)   | 2:03 |
| 22. | No Fly Zone  | 3:34 |
| 23. | Russian Roulette  | 2:55 |
| משך כולל: | משך כולל: | 65:06 |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 7 |
|  איטליה | מצעד האלבומים האיטלקי | 29 |
|  אירלנד | מצעד האלבומים האירי | 6 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 24 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 3 |
|  הממלכה המאוחדת | מצעד אלבומי ה-R&B | 24 |
|  ולוניה | אולטראטופ 40 | 34 |
|  ליטא | AGATA | 23 |
|  נורווגיה | VG-lista | 5 |
|  ניו זילנד | המצעד הניו זילנדי הרשמי | 8 |
|  ספרד | PROMUSICAE | 56 |
|  פינלנד | המצעדים הפיניים הרשמיים | 30 |
|  פלנדריה | אולטראטופ 50 | 11 |
|  צרפת | SNEP | 36 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 22 |
|  שווייץ | המצעד השווייצרי | 4 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 13 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 186 |
|  ארצות הברית | מצעד אלבומי ה-R&B/היפ-הופ | 85 |
הערות שוליים

↑  It's Only Me by Lil Baby (באנגלית אמריקאית), 2022-10-14, נבדק ב-2022-10-11
↑  Renshaw, David (8 באפריל 2022). "Lil Baby drops new songs "Right On" and "In A Minute"". The Fader. נבדק ב-10 באוקטובר 2022. {{cite web}}:  (עזרה)
↑  A., Aron (17 באוגוסט 2022). "Lil Baby Shares Snippet Of First Single Off Of His Upcoming Album". HotNewHipHop. נבדק ב-11 באוקטובר 2022. {{cite web}}:  (עזרה)
↑  Dionne, Zach (2 בספטמבר 2022). "Lil Baby Unleashes New Song and Video "Detox," Announces It's Only Me Album". Complex. נבדק ב-10 באוקטובר 2022. {{cite web}}:  (עזרה)
↑  Darville, Jordan (10 באוקטובר 2022). "Lil Baby Shares New Song "Heyy," reveals It's Only Me cover art and tracklist". The Fader. נבדק ב-10 באוקטובר 2022. {{cite web}}:  (עזרה)
↑  Caulfield, Keith (23 באוקטובר 2022). "Lil Baby Lands Third No. 1 Album on Billboard 200 With 'It's Only Me'". Billboard. נבדק ב-24 באוקטובר 2022. {{cite journal}}:  (עזרה)
↑  Billboard 200 Albums, Billboard, ‏2023 (באנגלית אמריקאית)
↑  Year-end Charts – Billboard 200 Albums, בילבורד, ‏2024
↑  Year-end Charts – Top R&B/Hip-Hop Albums, בילבורד, ‏2024
| ליל בייבי |
| --- | --- | --- |
| אלבומי אולפן | Harder Than Ever • My Turn • It's Only Me |  |
| אלבומים משותפים | The Voice of the Heroes (עם ליל דורק) |  |
| מיקסטייפים | Drip Harder (עם גאנה) • Street Gossip |  |
| סינגלים | "Yes Indeed" • "Drip Too Hard" • "The Bigger Picture" • "On Me" • "Do We Have a Problem?‎" • "Bussin" |  |
| השתתפות בסינגלים | "Highest in the Room (Remix)" • "Why Do You Lie to Me" • "For the Night" • "Hurricane" • "Girls Want Girls" • "2step" • "Staying Alive" |  |
| שירים אחרים | "Wants and Needs" • "Pride Is the Devil" |  |
| --- | --- |
בקרת זהויות :  MusicBrainz release group: 5aef4459-015e-4d60-8f88-b8b154b41811
Savage Mode II

Savage Mode II (בעברית: מצב פראי II) הוא אלבום אולפן משותף של הראפר 21 סבאג' והמפיק המוזיקלי האמריקאי מטרו בומין. הוא יצא לאור ב-2 באוקטובר 2020 וכלל טיזר עם קריינות מאת השחקן מורגן פרימן. האלבום משמש כהמשך למיני-אלבום של הצמד, Savage Mode שיצא בשנת 2016. הוא כולל הופעות אורח של דרייק, יאנג ת'אג ויאנג ניודי. ב-19 באוקטובר 2020 האלבום יצא במהדורה מחודשת עם גרסאות מעודכנות לכל השירים באלבום.
באופן כללי, האלבום קיבל תשבחות והופיע לראשונה בראש מצעד הבילבורד 200 והיה לאלבום השני של 21 סבאג' ומטרו בומין שהגיע להישג זה. האלבום נתמך על ידי שני סינגלים: "Runnin" ו-"Mr. Right Now".
רקע

מטרו בומין הכריז לראשונה על הפרויקט ביולי 2019, לאחר ש-21 סבאג' אירח אותו במהלך הופעה. בשיחה עם הקהל, מטרו פשוט הצהיר שהאלבום בדרך. ב-18 בפברואר 2020 צייץ המפיק תמונה שלו ושל סבאג' באולפן. בכיתוב התמונה נכתב "MODE" (בעברית: מצב). ב-3 במרץ, 21 סבאג' פרסם מחדש את סטורי של מעריץ לפיו הפרויקט יצא לאור ב-13 במרץ. בחודש מאי הצהיר סבאג' כי הם דואגים שהאלבום יהיה "מושלם" לפני שיצא לאור. היציאה לאור של הפרויקט הוכרזה רשמית ב-28 בספטמבר, כשהצמד אישר את תאריך היציאה לאור והוציאו קדימונים של האלבום, הכוללים טיזר בבימויו של גיבסון הזארד, מקוריין על ידי השחקן מורגן פרימן; הוא הקליט את קולו באייפון שלו בביתו. הטיזר החזותי מכיל סצנות של הצמד באולפן ההקלטות, כשפרימן מסביר לצופים על משמעות המושג "מצב פראי": "[המושג] פרא מוגדר כמשהו עז, חייתי ולא מאולף". '[המושג] מצב מוגדר כ"דרך הפעלה או שימוש במערכת". אז להיות ב'מצב פראי 'זה ללכת בכל הכח, לא לאפשר לכלום לעצור או להרתיע אותך ממשימתך. ביסודו של דבר, המשמעות היא שמישהו נמצא ב'מצב פראי', אין להתעסק איתו". ההודעה הגיעה שבוע לאחר שהמעריצים פתחו בעצומה הקוראת לסבאג' ולמטרו להוציא את האלבום. היא צברה למעלה מ-28,000 חתימות.
קידום

הקליפ לשיר "Runnin", יצא לאור ב-2 באוקטובר 2020. הוא נשלח לתחנות הרדיו ב-13 באוקטובר 2020, כאחד משני הסינגלים הראשיים של האלבום, יחד עם "Mr. Right Now", בהשתתפות הראפר הקנדי דרייק, שנשלח לתחנות רדיו אוברניות עכשוויות. הקליפ של "My Dawg" יצא לאור ב-7 באוקטובר 2020.
אתר קידום מכירות לאלבום נוצר ובו ספירה לאחור להוצאת הפרויקט ומספר טלפון אליו המאזינים יכולים להתקשר כדי לשמוע קטעי שירים.
הצלחה מסחרית

האלבום הופיע לראשונה בראש מצעד הבילבורד 200 עם 171,000 עותקים שנמכרו. כך היה האלבום לאלבומם השני של 21 סבאג' ומטרו בומין השגיע להישג זה. האלבום צבר סך של 200.1 מיליון הזרמות במהלך השבוע הראשון לצאתו.
רשימת רצועות

| Savage Mode II> מס' | Savage Mode II> שם | Savage Mode II> כותב(ים) | Savage Mode II> מפיק | Savage Mode II> משך | Savage Mode II>  | Savage Mode II>  | Savage Mode II>  | Savage Mode II>  | Savage Mode II>  |
| --- | --- | --- | --- | --- | --- | --- | --- | --- | --- |
| 1. | Intro  | שעיה בן אברהם-ג'וזף, לילנד וויין, דאגלס מקאי, | מטרו בומין, פרינס 85 | 1:10 |  |  |  |  |  |
| 2. | Runnin  | אברהם-ג'וזף, וויין, מייקל מסר, פמלה סויר | מטרו בומין | 3:16 |  |  |  |  |  |
| 3. | Glock in My Lap  | אברהם-ג'וזף, וויין | מטרו בומין, סאות'סייד, אונורבל קאנוטי | 3:14 |  |  |  |  |  |
| 4. | Mr. Right Now (בהשתתפות דרייק)   | אברהם-ג'וזף, וויין, אוברי גראהם, טייט קובאנג, דייוויד רוף, אליאס קלוגהמר, ג'וסלין דונלד | מטרו בומין, דייוויד x אלי | 3:14 |  |  |  |  |  |
| 5. | Rich Nigga Shit (בהשתתפות יאנג ת'אג)   | אברהם-ג'וזף, וויין, ג'פרי ויליאמס | מטרו בומין, פיטר לי ג'ונסון | 3:10 |  |  |  |  |  |
| 6. | Slidin  | אברהם-ג'וזף, וויין, רוף, קלוגהמר | מטרו בומין, דייוויד x אלי, אלן ריטר | 3:05 |  |  |  |  |  |
| 7. | Many Men  | אברהם-ג'וזף, וויין, ג'ון פדגט, קרטיס ג'קסון השלישי, לואיס רסטו, דארל סניף, פרדריק פרן, קני סנט לואיס | מטרו בומין, ג'ונסון | 3:22 |  |  |  |  |  |
| 8. | Snitches & Rats (Interlude)  | אברהם-ג'וזף, וויין | מטרו בומין | 0:57 |  |  |  |  |  |
| 9. | Snitches & Rats (בהשתתפות יאנג ניודי)   | אברהם-ג'וזף, וויין, קוונטאביוס תומאס | מטרו בומין, ג'ונסון | 3:08 |  |  |  |  |  |
| 10. | My Dawg  | אברהם-ג'וזף, וויין, אחמר ביילי, ברנד שונהארט | מטרו בומין, קיד הייזל | 3:02 |  |  |  |  |  |
| 11. | Steppin on Niggas  | אברהם-ג'וזף, וויין, ג'פרי פייג', ג'ו קוליי, רודני אוליבר | מטרו בומין | 2:21 |  |  |  |  |  |
| 12. | Brand New Draco  | אברהם-ג'וזף, וויין, ג'וזף פרוז | מטרו בומין, ג'ונסון, פרינס 85 | 3:22 |  |  |  |  |  |
| 13. | No Opp Left Behind  | אברהם-ג'וזף, וויין | מטרו בומין | 3:14 |  |  |  |  |  |
| 14. | RIP Luv  | אברהם-ג'וזף, וויין, חאבייר דוטסון, ג'יימס אפס, ג'וזף פרויט, וואלאס צ'יילדס, קליבלנד הורן | מטרו בומין, זייטובן, ג'ונסון | 3:34 |  |  |  |  |  |
| 15. | Said N Done  | אברהם-ג'וזף, וויין, סטפני מילס, בארי איסטמונד, טרי אלכסנדר, וויין בריטווייט | מטרו בומין | 3:52 |  |  |  |  |  |
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 11 |
|  אוסטרליה | מצעד האלבומים האוסטרלי | 4 |
|  איטליה | מצעד האלבומים האיטלקי | 13 |
|  אירלנד | מצעד האלבומים האירי | 4 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 29 |
|  דנמרק | היטליסטן | 3 |
|  הולנד | מצעד 100 האלבומים ההולנדיים | 5 |
|  הממלכה המאוחדת | מצעד האלבומים הבריטי | 10 |
|  נורווגיה | VG-lista | 3 |
|  ניו זילנד | המצעד הניו זילנדי הרשמי | 5 |
|  ספרד | PROMUSICAE | 36 |
|  פינלנד | המצעדים הפיניים הרשמיים | 18 |
|  צרפת | SNEP | 15 |
|  קנדה | מצעד האלבומים הקנדי | 1 |
|  שווייץ | המצעד השווייצרי | 12 |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 73 |
|  ארצות הברית | מצעד אלבומי הקטלוג | 22 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 144 |
|  ארצות הברית | מצעד אלבומי ה-R&B/היפ-הופ | 53 |
היסטוריית הוצאות

| מדינה | תאריך | חברת תקליטים | פורמט | מהדורה | מקור |
| --- | --- | --- | --- | --- | --- |
| שונות | 2 באוקטובר 2020 | סלות'ר גנג, אפיק | הורדה דיגיטלית, הזרמת מוזיקה | רגילה |  |
| שונות | 19 באוקטובר 2020 | סלות'ר גנג, אפיק | הורדה דיגיטלית, הזרמת מוזיקה | רמיקס |  |